Mab dun noter eus Pontrev, ne oa ket desavet e brezhoneg daoust ma oa brezhonegerez e vamm. Mont a reas da Lannuon, da skol Sant-Jozef, da ober e studi. Tapout a reas un tamm brezhoneg gant e genstudierien hag e-pad e vakañsoù er Merzher, nepell diouzh Gwengamp. Paz eas da gloerdi Sant-Brieg e chellas studiañ ar brezhoneg pishoch.  Goude bezañ bet beleget e 1932 ez eas da Roma da studiañ an doueoniezh. Eno e tarempredas an Tad Godu a sachas anezhañ muioch war-du an Emsav. Resevet e voe evel doktor war ar brederouriezh hag evel aotreeg war an doueoniezh.